Nata de coco
Nata de coco on Filipiinidelt pärit nätske tarretisesarnane toit, mida toodetakse kookosvee kääritamise teel. Toidu leiutas aastal 1949 Teódula Kalaw África alternatiiviks Filipiinide traditsioonilise ananassist valmistatud nata de piña‘le. Nata de coco‘t süüakse tavaliselt magustatud kujul kommina või magustoiduks. Lisaks tarbitakse seda näiteks jookide, jäätise, pudingi ja puuviljakokteiliga.